**ΔΕΛΤΙΟ ΤΥΠΟΥ**

Το Επιμελητήριο Κέρκυρας σας ενημερώνει για την πραγματοποίηση διήμερης συνάντησης εργασίας στις 16 και 17 Δεκεμβρίου 2014, που αφορά το Έργο C.E.T.A. *– Cross border electronic Exchange for the tourism business accommodation units: information services to match offer and demand* (Πρόγραμμα διαπεριφερειακής ηλεκτρονικής υποστήριξης για τις Μη Ξενοδοχειακές Μονάδες επιχειρήσεων τουρισμού: υπηρεσίες πληροφόρησης για την προσφορά και την ζήτηση). Το C.E.T.A. είναι ένα έργο συγχρηματοδοτούμενο από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης), στο πλαίσιο του Προγράμματος Ευρωπαϊκής Εδαφικής Συνεργασίας «Ελλάδα – Ιταλία» 2007-2013.

Στην συνάντηση αυτή θα συμμετέχουν το Εμπορικό Επιμελητήριο του Μπάρι μαζί με επιλεγμένη ομάδα Τουριστικών Πρακτόρων της Περιφέρειας της Απουλίας και Ταξιδιωτικοί Πράκτορες της Κέρκυρας υπό την Αιγίδα του Επιμελητηρίου Κέρκυρας καθώς και το Ιόνιο Πανεπιστήμιο, με σκοπό την περαιτέρω ανάπτυξη επιχειρηματικών συνεργασιών μεταξύ των Tour Operators από την Απουλία και των Tour Operators από την Κέρκυρα βάση συγκεκριμένων *itineraries*. Την πρώτη ημέρα θα διενεργηθεί *Workshop* στο χώρο του Επιμελητηρίου, ενώ τη δεύτερη θα ακολουθήσει περιήγηση σε Μη Ξενοδοχειακές μονάδες διαμονής καθώς και σε αξιοθέατα του νησιού.

Επιδίωξη της συνάντησης αυτής είναι η ανταλλαγή απόψεων και η δημιουργία συνεργιών για τον σχεδιασμό νέων τουριστικών προϊόντων και υπηρεσιών. Το Επιμελητήριο της Κέρκυρας στηρίζει την προσπάθεια αυτή και ελπίζει σε μια ευδόκιμη συνεργασία η οποία θα συμβάλει στην τουριστική ανάπτυξη της Κέρκυρας και όλων των Ιονίων Νήσων.

Με εκτίμηση

Ο Πρόεδρος του Επιμελητηρίου Κέρκυρας

Γεώργιος Π. Χονδρογιάννης